***ZALAEGERSZEGI PÁLÓCZI HORVÁTH ÁDÁM***

***ALAPFOKÚ MŰVÉSZETI ISKOLA***

8900 Zalaegerszeg, Köztársaság út 2/A. Telefon/fax: 92/596-375

www.zegzene.hu

**Tisztelt Szülők! Kedves Gyerekek!**

A következő tanévre való jelentkezésre **online formát is biztosítunk a már tanulói jogviszonyban álló növendékeknek.** A 2025-2026-os tanévre szóló beiratkozás a mellékelt űrlap kitöltésével, majd a zeneiskolazeg@gmail.com  e-mail címre való elküldéssel valósul meg. Az űrlap ezen oldal tetején vagy alján található linkkel letölthető.

Kérjük, figyelmesen olvassa el a dokumentumokat és annak megfelelően szíveskedjék kitölteni (Beiratkozási lap és Szülői nyilatkozat). A beiratkozás a gondviselő aláírásával teljesül.

Amennyiben kérdésük van, kérjük, írják meg e-mailben a zeneiskolazeg@gmail.com címre, vagy érdeklődhetnek telefonon 30/315-7277, 92/596-375. Intézményünk weblap címe: [www.zegzene.hu](http://www.zegzene.hu/)

**ÉVZÁRÓ ÜNNEPSÉG: 2025. június 16. hétfő 18.00 óra (Apáczai ÁMK)**

Már tanulói jogviszonyban álló növendékeinknek beiratkozási lapok leadására ***személyesen is lehetőség nyílik*** az alábbi napokon, ***ebben az esetben online nem kérjük elküldeni a dokumentumokat***:

**június 19. csütörtök       14.00-18.00 órái**

**június 20. péntek        14.00-18.00 óráig**

**FELVÉTELI MEGHALLGATÁSRA VÁRJUK A LEENDŐ ZENEISKOLÁSOKAT SZEMÉLYES MEGJELENÉSSEL (Zalaegerszeg, Köztársaság u. 2./a)**

**június 10. kedd**

**június 11. szerda**

**június 17. kedd**

**június 18. szerda *14-00-18.00 óra között.***

Leendő 1. osztályosok, 2. osztályosok számára ***szolfézs előképző*** osztályt indítunk heti 2\*45 percben, ahol megtanulják a zenei alapokat, előkészítve a hangszeres tanulmányokhoz szükséges kottaolvasást. (Szolfézs előképzőkben hangszer tanulás nincs, de ha választana hangszert, üres hely esetén lehetséges.)

**Hangszeres tanulmányokat**az általános iskola 3. osztályától ajánljuk, heti 2\*30 perc az óra időtartama, melyhez a kötelező tantárgya szolfézs heti 2\*45 percben.

***Választható hangszerek:***

szolfézs előképző (hangszeroktatás még nincs), zongora, orgona, hegedű, cselló, trombita, harsona, tuba, kürt, tenorkürt, fuvola, klarinét, furulya, szaxofon, gitár, ütő, magánének(14 év felett ajánlott), jazz zongora, jazz gitár, népi hangszerek(népi hegedű, citera, népi bőgő, népi ének, népi furulya)

**Fontos információk:**

Az oktatás intézményünkben térítési díj ellenében vehető igénybe, melyet két részletben az első és második félévben kell befizetni. Minden esetben ingyenes a halmozottan hátrányos helyzetű, a hátrányos helyzetű, a testi, érzékszervi, középsúlyos és enyhe értelmi fogyatékos, továbbá az autista tanuló részére az első alapfokú művészeti oktatásban való részvétel. (Határozat bemutatása szükséges, melyet személyesen iskolakezdéskor is benyújthatja.)

Szociális díjkedvezmény is igénybe vehető.

Fontos, hogy az adatokat pontosan adják meg! A megadott adatokat az Adatkezelési szabályzatnak megfelelően bizalmasan kezeljük, harmadik félnek nem adjuk át.

Együttműködésüket köszönjük!

Zalaegerszeg, 2025. 05.12.

                                                                                             Győrffyné Könczöl Tímea

                                                                                                      igazgató